

Glavarjeva cesta 37, 1218 Komenda, Tel: 01 7247 150, fax: 01 8341 710, e-mail: [o-komenda.lj@guest.arnes.si](mailto:o-komenda.lj@guest.arnes.si)

**3. C**

**PONEDELJEK, 6. 4. 2020**

|  |  |
| --- | --- |
| **MAT** | **Logika in jezik** (DZ str. 20 in 21) |
| * Poišči vrečko, skozi katero se ne vidi (lahko je tudi škatlica, posoda). * Vanjo daj 3 barvice in 3 flomastre (barva ni pomembna). Zdaj iz vrečke izžrebaj (to pomeni, da gledaš stran) en predmet. * Ali si izžrebal svinčnik? **NEMOGOČE.** *Ne, ker ga v vrečki ni in ga ne moreš izžrebati.* * Ali si izžrebal barvico? **MOGOČE.** *Možno je, da si jo, lahko si pa tudi flomaster*. * Ali si izžrebal flomaster? **MOGOČE.** *Možno je, da si ga, lahko si pa tudi barvico.* * V vrečko daj 5 barvic. Izžrebaj en predmet. * Ali je mogoče, da si izžrebal flomaster? **NEMOGOČE**. *Ne, ker jih ni v vrečki.* * Ali si izžrebal barvico? **ZAGOTOVO.** *Ja, ker druge možnosti ni.*   **Pri takšnih nalogah uporabljamo izraze MOGOČE, NEMOGOČE, ZAGOTOVO.**   * V vrečko daj 5 barvic in 3 flomastre. * Koliko predmetov je v vrečki? *8.* * Koliko je barvic? *5.* * Koliko je flomastrov? *3.* * Katerih predmetov je manj? *Flomastrov.* * Kateri predmet boš najverjetneje izvlekel iz vrečke, ne da bi pri tem gledal? *Barvico, ker jih je v vrečki večje število kot flomastrov.* * V DZ na strani **20** in **21** samostojno reši vse naloge.   *Rešitve:*   1. zagotovo, nemogoče, mogoče 2. mogoče, nemogoče, zagotovo 3. rumen, moder 4. ne, da, da, ne  * Dodatna naloga: RJI 3. razred, **1. zvezek** str. 54 in 55. | |

|  |  |
| --- | --- |
| **SLJ** | **Žalostni duhec** (ABC, str. 42 in 43) – 2 uri |
| * Se spomniš, ko smo v šoli gledali risanko o Krokodilu Abrahamu (kjer nastopa tudi profesor Baltazar)? * Danes je dan, ko si boš lahko ogledal/-a nov del profesorja Baltazarja, kjer nastopa žalostni duhec. Poglej na to spletno mesto: <https://www.youtube.com/watch?v=eqXfKbflch0> * Ustno odgovori na vprašanja: * Zakaj je bil grajski duhec žalosten? * Kaj je duhec naredil, da ne bi bil sam? * Kaj se mu je zgodilo, ko je šel z gradu v mesto? * Kaj pa je bilo s težavo, da so se ga vsi prestrašili? * Kako je profesor Baltazar to rešil? * Odpri ABC 2, na str. 42 in 43. Poglej si sličice o žalostnem duhcu in vsebino ustno obnovi. * Odpri si zvezek za SLJ. * Na voljo imaš nekaj naslovov. Izbral/-a si boš enega izmed njih in zgodbo napisal/-a v zvezek (vsaj 8 povedi). * Zgodba o žalostnem duhcu * Grajski duhec se dolgočasi   Kaj bi mu sporočil?   * Duhec na obisku v šoli, v trgovini, v slaščičarni, v knjižnici, v kinu …   Ali so se ga prestrašili? Kakšen nered in zmeda je nastala?   * Duhec pripoveduje smešno zgodbo.   Lahko napišeš, kako je duhec razveseljeval ljudi na avtobusu, na vlaku, v pisarni, v bolnišnici …   * Kaj je žalostni duhec zapisal v svoj dnevnik? * Duhec v novi obleki   Kaj se mu je lepega zgodilo? | |

|  |  |
| --- | --- |
| **SPO** | **Denar** |
| V prejšnjem tednu ste se pri matematiki srečali z denarjem in z njim pridno računali.  Zdaj pa si o njem poglejmo še več.  Pozorno si oglej poslano predstavitev o denarju. | |

|  |  |
| --- | --- |
| **GUM** | **Učenje nove pesmi: Hej, Pika Nogavička** |
| * Kaj že veš o Piki Nogavički?   Od kod prihaja? Kdo je njen prijatelj? Kako je bila oblečena? Kaj je rada delala?   * Danes bomo spoznali pesem o njej. Večkrat poslušaj pesem. Posnetek je v prilogi. * Če imaš možnost, besedilo natisni, drugače pa prepiši v zvezek za GUM.   Pika Nogavička v Čolnarni Tivoli, Čolnarna Tivoli, Park Tivoli ...**PIKA NOGAVIČKA**  Če si moj prijatelj,  me kliči Pika Nogavička,  pike imam na nosu,  a nogavičke na nogah.  *Hej, Pika Nogavička,*  *tjala hop, tjala hej, tjala hopsasa,*  *vsak dan si izmislim,*  *nekaj čisto novega.*  *Hej, Pika Nogavička,*  *alo vsi v Čira čaro se igrat,*  *jaz sem Nogavička,*  *mali neugnani škrat.*  Dom, ki mu ni para,  je moja vila Čira čara,  tu živim kar sama,  a dobrodošel mi je vsak.  *Hej, Pika Nogavička,*  *tjala hop, tjala hej, tjala hopsasa….*  *Hej, Pika Nogavička,*  *alo vsi v Čira čaro se igrat…*  Jaz počnem, kar hočem  in ne počenjam česar nočem,  sama si določim,  kako veselo se živi.  *Hej, Pika Nogavička,*  *tjala hop, tjala hej, tjala hopsasa…*  *Hej, Pika Nogavička,*  *alo vsi v Čira čaro se igrat…*  Jaz sem mala Pika,  a zrasti me prav nič ne mika,  zmeraj bom počela  le tisto, kar me veseli.  *Hej, Pika Nogavička,*  *tjala hop, tjala hej, tjala hopsasa…*  *Hej, Pika Nogavička,*  *alo vsi v Čira čaro se igrat…*  Z modro je obarvan refren pesmice, ki se večkrat ponovi. Zadnje kitice na posnetku ni, ti pa jo kar veselo zapoj.   * Pesem večkrat poslušaj in pripevaj, da se jo naučiš. | |